দিল্লীত অৰৱিন্দ কেজৰিৱালে তৃতীয়বাৰৰ বাবে মুখ্য মন্ত্ৰী হিচাপে শপত গ্ৰহণ কৰাৰ পূৰ্বে ৰামলীলা ময়দানত লাগিল নায়কৰ পোষ্টাৰ।
উক্ত পোষ্টাৰখনৰ এপিনে 'নায়ক' চলচ্চিত্ৰৰ অভিনেতা অনিল কাপুৰৰ ছবি থকাৰ লগতে আনপিনে অৰৱিন্দ কেজৰিৱালৰ ফটো লগোৱা আছে।
আনহাতে, শপত গ্ৰহণৰ পূৰ্বে অৰৱিন্দ কেজৰিৱালে দিল্লীবাসীক টুইট যোগে কয় যে আপোনালোকৰ পুত্ৰক আশীৰ্বাদ দিবলৈ ৰামলীলা ময়দানলৈ নিশ্চয় আহিব।
আজি তৃতীয়বাৰৰ বাবে দিল্লীৰ মুখ্য মন্ত্ৰী হিচাপে অৰবিন্দ কেজৰিৱালে শপত গ্ৰহণ কৰিব আৰু অনুষ্ঠানটোত মুখ্য মন্ত্ৰীৰ সৈতে মূল মঞ্চত অতিথিৰূপে আসন ল'ব ৫০গৰাকী লোক, য'ত আছে শিক্ষাবিদৰ পৰা চাফাই কৰ্মচাৰীৰ প্ৰতিনিধি, এম্বুলেন্সৰ ড্ৰাইভাৰ ইত্যাদি ব্যক্তি।
কেজৰিৱালৰ সৈতে মূল মঞ্চত মুঠতে ৭০গৰাকী লোক থাকিব।দলটোৱে দাবী কৰা মতে, শপত গ্ৰহণ অনুষ্ঠানত ১লাখ লোক সমৱেত হ'ব।
দিল্লীত তৃতীয়বাৰৰ মুখ্য মন্ত্ৰী হিচাপে শপত লোৱা ব্যক্তি হিচাপে পৰিগণিত হ'ব অৰৱিন্দ কেজৰিৱাল। ইয়াৰ পূৰ্বে কংগ্ৰেছ চৰকাৰৰ তিনিবাৰকৈ মুখ্য মন্ত্ৰী হিচাপে শপত লৈছিল শীলা দীক্ষিতে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
